***Amos 3,7 „Veru neurobí Pán, Hospodin, nič bez toho, aby nezjavil svoj zámer svojim služobníkom, prorokom.“***

Boh sa od pádu človeka usiloval o to mať s ľuďmi spojenie, pretože hriech priniesol odlúčenie a narušil vzťah s Bohom. (Iz 59,2) Boh komunikoval s ľuďmi, ako bol Noe, Abrahám, Mojžiš, Samuel, Dávid atď. Skúsenosti sa odovzdávali najskôr ústne, až po cca 2500 rokoch bola ústna tradícia zaznamenaná. Boh sa prihováral ľuďom rôznym spôsobom, najmä skrze prorokov. (Am 3,7) Pisatelia Biblie písali z popudu Ducha Svätého, boli inšpirovaní Bohom. (2. Peter 1,21)

Boh hovoril k prorokom skrze sny a videnie. Boh nekonal priamo s ľuďmi, ale skrze Božieho Ducha, ktorý sa ich zmocnil. Autori Biblie, ale aj ďalší ľudia, mali taký prorocký dar, Boh skrze nich hovoril, aby mladučká cirkev rástla a prospievala. Vybavil cirkev rôznymi duchovnými darmi. *„A on ustanovil jedných za apoštolov, iných zasa za prorokov a iných za zvestovateľov evanjelia, iných ustanovil za pastierov a učiteľov...“* (Ef 4,11) Zmyslom bolo, aby svojich vyvolených pripravil na dielo služby, na budovanie cirkvi. (Ef 4,12-14)

Akú úlohu hral prorocký dar v procese reformácie a objavovania biblických právd, ktoré boli celé stáročia skryté? Ako sa dozvieme, že rozumieme Biblii správne? Biblia predpovedala, že aj v našej dobe a v posledných dňoch budú mať ľudia sny a prorocké videnie. (Joel 3,1.4; Zj 19,10)

**Pravý Boží prorok sa pozná podľa nasledujúcich kritérií:**

* pôsobí v súlade s Božím slovom
* jeho predpovede sa naplnia (Jer 28,9)
* vzdeláva cirkev (1. Kor 14,3-4)
* vyvyšuje Krista ako Božieho Syna (1. Jn 4,1)
* nesie dobré ovocie

**Príklad z 19. storočia - Ellen G. Whiteová (za slobodna Harmonová)**

Boh vyvolil 17-ročnú dievčinu, Ellen Harmonovú. Jej prorocká služba priniesla medzi veriacich novú nádej. Z malej skupiny kresťanov, ktorí veria v druhý príchod Ježiša Krista, sa stalo celosvetovo známe hnutie adventistov siedmeho dňa.

Ellen Whiteová sa stala užitočnou nielen pre cirkev, ale aj pre spoločnosť v mnohých oblastiach. Viac ako 70 rokov kázala, písala, učila a radila na základe Božieho zjavenia. Jej najväčším poslaním bolo „viesť mužov a ženy k väčšiemu svetlu”, k Bohu a Jeho Slovu. Tým sa líšila od iných prorokov svojej doby.

Žiadna autorka nikdy nenapísala toľko publikácií o viere ako Ellen G. Whiteová. Rady, ktoré prijala od Boha a ktoré odovzdávala počas svojho života jedincom i cirkvi, sa týkali úspešného života kresťana, modlitebného života, viery, organizácie cirkvi, spôsobu kresťanského života, zdravia, stravy, prenatálnej starostlivosti, nebezpečenstva alkoholu, role manželstva a rodiny, významu detskej výchovy, vzdelania atď. Mnoho z jej spisov vzniklo pred viac ako 100 rokmi, napriek tomu jej slová potvrdzujú súčasné, moderné objavy vedy. Citovali ju profesori, lekári, novinári a ďalší renomovaní odborníci. Proroctva v spisoch Ellen G. Whiteovej priniesli nový vhľad do mnohých oblastí.

Niekoľko týždňov po jej smrti sa objavil novinový článok s týmto obsahom: *"Neprejavila žiadnu duchovnú pýchu, ani jej nešlo o zisk. Žila a pracovala ako obdivuhodná prorokyňa, najobdivuhodnejšia z amerického dedičstva."* (The New York Independent, 23. augusta 1915)

***Amos 3,7 „Veru neurobí Pán, Hospodin, nič bez toho, aby nezjavil svoj zámer svojim služobníkom, prorokom.“***

Boh sa od pádu človeka usiloval o to mať s ľuďmi spojenie, pretože hriech priniesol odlúčenie a narušil vzťah s Bohom. (Iz 59,2) Boh komunikoval s ľuďmi, ako bol Noe, Abrahám, Mojžiš, Samuel, Dávid atď. Skúsenosti sa odovzdávali najskôr ústne, až po cca 2500 rokoch bola ústna tradícia zaznamenaná. Boh sa prihováral ľuďom rôznym spôsobom, najmä skrze prorokov. (Am 3,7) Pisatelia Biblie písali z popudu Ducha Svätého, boli inšpirovaní Bohom. (2. Peter 1,21)

Boh hovoril k prorokom skrze sny a videnie. Boh nekonal priamo s ľuďmi, ale skrze Božieho Ducha, ktorý sa ich zmocnil. Autori Biblie, ale aj ďalší ľudia, mali taký prorocký dar, Boh skrze nich hovoril, aby mladučká cirkev rástla a prospievala. Vybavil cirkev rôznymi duchovnými darmi. *„A on ustanovil jedných za apoštolov, iných zasa za prorokov a iných za zvestovateľov evanjelia, iných ustanovil za pastierov a učiteľov...“* (Ef 4,11) Zmyslom bolo, aby svojich vyvolených pripravil na dielo služby, na budovanie cirkvi. (Ef 4,12-14)

Akú úlohu hral prorocký dar v procese reformácie a objavovania biblických právd, ktoré boli celé stáročia skryté? Ako sa dozvieme, že rozumieme Biblii správne? Biblia predpovedala, že aj v našej dobe a v posledných dňoch budú mať ľudia sny a prorocké videnie. (Joel 3,1.4; Zj 19,10)

**Pravý Boží prorok sa pozná podľa nasledujúcich kritérií:**

* pôsobí v súlade s Božím slovom
* jeho predpovede sa naplnia (Jer 28,9)
* vzdeláva cirkev (1. Kor 14,3-4)
* vyvyšuje Krista ako Božieho Syna (1. Jn 4,1)
* nesie dobré ovocie

**Príklad z 19. storočia - Ellen G. Whiteová (za slobodna Harmonová)**

Boh vyvolil 17-ročnú dievčinu, Ellen Harmonovú. Jej prorocká služba priniesla medzi veriacich novú nádej. Z malej skupiny kresťanov, ktorí veria v druhý príchod Ježiša Krista, sa stalo celosvetovo známe hnutie adventistov siedmeho dňa.

Ellen Whiteová sa stala užitočnou nielen pre cirkev, ale aj pre spoločnosť v mnohých oblastiach. Viac ako 70 rokov kázala, písala, učila a radila na základe Božieho zjavenia. Jej najväčším poslaním bolo „viesť mužov a ženy k väčšiemu svetlu”, k Bohu a Jeho Slovu. Tým sa líšila od iných prorokov svojej doby.

Žiadna autorka nikdy nenapísala toľko publikácií o viere ako Ellen G. Whiteová. Rady, ktoré prijala od Boha a ktoré odovzdávala počas svojho života jedincom i cirkvi, sa týkali úspešného života kresťana, modlitebného života, viery, organizácie cirkvi, spôsobu kresťanského života, zdravia, stravy, prenatálnej starostlivosti, nebezpečenstva alkoholu, role manželstva a rodiny, významu detskej výchovy, vzdelania atď. Mnoho z jej spisov vzniklo pred viac ako 100 rokmi, napriek tomu jej slová potvrdzujú súčasné, moderné objavy vedy. Citovali ju profesori, lekári, novinári a ďalší renomovaní odborníci. Proroctva v spisoch Ellen G. Whiteovej priniesli nový vhľad do mnohých oblastí.

Niekoľko týždňov po jej smrti sa objavil novinový článok s týmto obsahom: *"Neprejavila žiadnu duchovnú pýchu, ani jej nešlo o zisk. Žila a pracovala ako obdivuhodná prorokyňa, najobdivuhodnejšia z amerického dedičstva."* (The New York Independent, 23. augusta 1915)